पाएं अपने शहर की ताज़ा ख़बरें और फ्री ई-पेपरडाउनलोड करें
पहाडों व आसपास के क्षेत्रों में गत दिवस बारिश होने से रणजीत सागर बांध परियोजना की झील में जलस्तर में बढ़ोतरी हुई है। जिससे बांध परियोजना पर कार्यरत पंजाब राज पावरकॉम की ओर से यहां से बिजली उत्पादन को भी बढ़ाने के लिए कार्य शुरू कर दिया है। ज्ञात हो कि बांध परियेाजना की झील में जलस्तर 499 मीटर होने से 10 दिनों से बिजली उत्पादन बंद था। क्योंकि 500 मीटर जलस्तर होने पर ही बिजली का उत्पादन किया जाता है। बांध परियोजना के एसई हेड क्वाटर नरेश महाजन ने बताया कि गत दिवस बांध परियेाजना व आसपास के क्षेत्र में अच्छी वर्षा हुई है। जिससे बांध परियेाजना की झील में 3.26 मीटर जलस्तर में बढ़ोत्तरी हुई है। अब जलस्तर 502.26 मी. तक पहुंच गया है।
किस क्षेत्र में कितनी बारिश
515 मीटर से ज्यादा पानी होने पर चारों यूनिट से बिजली उत्पादन किया जाता है
आरएसडी झील में 515 मीटर से ज्यादा पानी होने पर चारों यूनिट चलाए जाते हैं, जिससे 1 करोड़ यूनिट से ज्यादा बिजली उत्पादन होती है। बिजली की सप्लाई हिमाचल, जेएंडके और पंजाब में की जाती है। बिजली उत्पादन के बाद माधोपुर हेडवर्क्स से पाकिस्तान के लिए पानी छोड़ दिया जाता है। जानकारी के अनुसार प्रोजेक्ट बनाने के लिए हिमाचल की भी जमीन एक्वायर की गई थी इसलिए हिमाचल को भी डिमांड के अनुसार बिजली सप्लाई दी जाती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn